
Nyhedsbrev - maj 2026
Tilbud til demensramte borgere og deres pårørende

Sandvig Folkeoplysning tilbyder:
En workshop for demensramte borgere og deres pårørende.
DGI-huset Solbakkevej 42 i Vordingborg.
Fredag den 12. juni 2026 kl. 13.00-15.00 
Oplæg fra forfatter Lone Rytsel, der i 2024 har skrevet en lille bog med en fælles livshistorie om hende og hendes mands samliv i mere end 60 år. 
Ikke en historie fra start til slut, men enkelte udvalgte specielle oplevelser, så langt som de begge kunne huske dem. 
Jo mere hun skrev, jo mere dukkede op. Det var vigtigt for hende, at bogen blev skrevet så hurtigt, at de begge kunne have glæde af den, og det skulle være en julegave. Der kom ikke så mange billeder i, da det ville tage for lang tid at finde alle billeder frem, så det blev bare dem, der lige var ved hånden, men da hendes mand åbnede bogen, var hans kommentar: ”Har vi virkelig haft så mange dejlige oplevelser sammen”, 
Lone Rytsel, fortæller, at hun gerne vil inspirere andre til at gøre det samme. Det har været en dejlig oplevelse at skrive den, og en endnu større fornøjelse at læse op af den sammen. Også for børnene, siger hun. 
”Den glæde vil jeg gerne dele og inspirere andre til at opleve”, siger hun. 
Den skal ikke være perfekt, og det behøver heller ikke være en bog, men måske en lille notesbog, med fortællinger, lidt billeder eller tegninger eller udklip fra ugeblade. 
Fredag den 12. juni kan vi begynde sammen, og hjælpes ad og deler med andre i små grupper. 
Der vil være kaffe, te og kage fra cafeen i DGI-huset og prisen er: 180 kr. pr. den demensramte og en pårørende.
Tilmelding senest søndag den 8. juni 2026 på lone@lonerytsel.dk. Eller tlf. 40426294. 
 VORDINGBORG GYMNASTIKFORENING TILBYDER 
HJERNEGYMNASTIK, BALANCE- OG STYRKETRÆNING 
Tirsdag kl. 11:00-12:00 og torsdag kl.11:00-12:00 
i DGI-Huset Solbakkevej 42 
Det er hensyntagende træning, hvor der lægges vægt på en masse hjernegymnastik med sjove øvelser. Derudover trænes der balance og styrke for at holde hele kroppen i gang. 
Der er 3 instruktører tilknyttet holdet, så der er mulighed for at tilbyde individuel træning. 
Der vil stå en instruktør i forhallen som viser vej til træningslokalet for nye deltagere. 
Efter træning vil der være gratis kaffe til deltagere og pårørende. 
· • Har du svært ved at huske, hvor du har lagt dine ting? 
· • Knager det i ryggen, når du står op om morgenen? 
· • Eller kniber det lidt med balancen? 
· • Så kan hensyntagende træning måske gøre en forskel for dig. 

Det koster 500 kr. for en hel sæson, som er fra 1/9 til 30/6.
Man er velkommen til at prøve 1 time inden tilmelding, og man kan tilmelde sig, hvornår man har lyst. 
Yderligere info: Kontakt Dorte Sandbirk på telefon 27102012.


Fællessang i Vordingborg for demensramte borgere og deres pårørende

Hver den første onsdag i måneden kl. 10.
Næste gang d. 3 juni.
Vi synger sammen og bliver lidt klogere på sangene fra Højskolesangbogen, inden vi synger dem. 
Det er et tilbud, der styrker hukommelsen, skaber nærvær og vækker gode minder gennem fællessang.
Fællessangen ledes af organist Martin Valsted, gymnastikinstruktør Dorte Sandbirk og sogne- og demenspræst Lisbeth Sinnet Froholdt. 
Efter fællessangen, der varer en times tid, trakteres der med kage og kaffe i kirkens caféhjørne.
Tilmelding ikke nødvendig. Mød bare op.
Gratis.
Første gang efter sommerferien - onsdag den 2. september 2026 kl. 10.00.
Øvrige datoer i 2026: 2. september. 7. oktober. 4. november. 2. december.




Pårørendetilbud med sognepræst Lisbeth Sinnet Froholdt
Dette er et tilbud for dig, der er pårørende til en nær, der har demens.
I gruppen lytter vi til hinanden og taler sammen, både på tomandshånd og i gruppe.
Vi taler om erfaringer og oplevelser, som I bringer med. Gruppen hjælper hinanden gennem samtaler, der løsner op for den sorg og afmagt, som du står i.  
Du vil opleve en gruppe med genkendelse og forståelse for din situation. Alle står i det samme, og det er en hjælp i sig selv. Det vil derigennem blive lettere for dig, at håndtere de situationer, som du står i til hverdag.
Der er to pårørendegrupper at vælge mellem:
· Pårørendegruppen i Stensved
mødes den sidste tirsdag i hver måned – i tidsrummet 13.30-15.00
Adresse: Sognegården, Vestenbækvej 2, 4773 Stensved.
Efter sommerferien mødes vi den sidste onsdag i hver måned – i tidsrummet 13.30-15.00. 
Første gang onsdag den 26. august 2026.

Denne gruppe ledes af sognepræst Lisbeth Sinnet Froholdt.

· Pårørendegruppen i Stege
mødes den 3. tirsdag i måneden i tidsrummet kl. 16.00-17.30
Adresse: Ældresagens lokaler, Peblingerende 7, 4780 Stege.

Denne gruppe ledes af sognepræst Lisbeth Sinnet Froholdt
Tilmelding: Inden du starter i gruppen, skal du kontakte sognepræst Lisbeth Sinnet Froholdt 
tlf. 40 35 17 51 eller mail lsf@km.dk.
 

Undervisning for pårørende i efteråret 2026
med demenskoordinator Lotte Søbjerg Høyem og demenspræst Lisbeth Sinnet Froholdt

Undervisningen foregår kl. 16.00-18.30 i det store mødelokale på Skovbo i Langebæk på følgende datoer: 22.9, 29.9, 6.10, 20.10, 27.10, og 3.11
Tilmelding: Lotte Søbjerg Høyem - lghm@vordingborg.dk


Samværscafe for borgere med demens og pårørende - med Ældre Sagen

Det tilbud er for borgere med demens og deres pårørende, hvor du kan komme og hygge dig med ligestillede.
Samværscafeen giver blandt andet mulighed for, via fællesskabet, at skabe glæde og bevare en god og aktiv hverdag, samt danne relationer og netværk.
Samværscafeen tilbyder forskellige aktiviteter f.eks. hyggeligt samvær, gåture, sang, spil og udflugter.
 
Der er to samværscafeer at vælge mellem:

· Samværscafe i Stege
åben den første tirsdag i hver måned 15.30-17.30
Adresse: Ældre Sagens Hus, Peblingerenden6 7, 4780 Stege
Tilmelding er ikke nødvendigt.
Kontaktpersoner: Elisabeth Øie Eriksson, tlf.: 51 81 50 04; 
Lena Henriksen tlf.: 52 38 36 36;   
 Marianne Früst Rasmussen tlf. 20 92 81 13
 
· Samværscafe i Stensved
åben den første torsdag i hver måned kl.14.00-16.00
Adresse: Sognegården, Vestenbækvej 2, bygning 4A, 4773 Stensved
Tilmelding til Lene Carlsen, tlf.: 61 77 67 93
 



Gudstjenester for demensramte og deres pårørende - NYT
Med organist Martin Valsted og sogne- og demenspræst Lisbeth Sinnet Froholdt. 

Høstgudstjeneste den 22. september 2026 kl. 10.00

Julegudstjeneste den 15. december 2026 kl.10.00

